Diari Oficial de la Generalitat Valenciana


Sumari del DOGV 5489, del 13-04-2007 (2007/4466)

RESOLUCIÓ de 29 de març de 2007, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix d'aquesta universitat a la naturalesa dels seus llocs de treball.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5489

Data del DOGV
:   13-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4466


Data del document
:   29-03-2007

Organisme emissor
:   Universitat d'Alacant

Tipus de document
:   Resolució

Descriptors 

:   * universitat
    * personal contractat
    * qualificació del personal
    * funcionari

La Universitat d'Alacant fent ús de les competències que li confereix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, que va ser firmat amb les centrals sindicals FETE-UGT, FE-CCOO-PV, Sindicat de Funció Pública de CGT-PV i STE-PV, com a conseqüència de l'aplicació de la disposició transitòria primera del text refós de la Llei de funció pública valenciana, va publicar la Resolució de 18 d'abril de 1997 (DOGV del 3 de juny), per la qual es dictaven les normes que han de regular els processos d'adaptació.  
En conseqüència, d'acord amb el que disposa aquesta resolució i per les atribucions que té conferides per la Llei d'autonomia universitària i l'Estatut d'aquesta Universitat, resolc:  
Convocar curs selectiu per a l'adaptació del règim jurídic del personal laboral fix de la Universitat d'Alacant a la naturalesa funcionarial dels llocs de treball que ocupen, d'acord amb les següents   
BASES DE CONVOCATÒRIA   
1. Objecte   
Aquesta convocatòria té la finalitat d'adaptar la naturalesa jurídica del personal laboral fix de la Universitat d'Alacant, al qual es refereix la base 2 d'aquesta convocatòria, a la naturalesa. administrativa dels llocs de treball que ocupa, a través dels processos previstos en la Resolució esmentada del Rectorat d'aquesta Universitat de 18 d'abril de 1997.  
2. Condicions dels aspirants  
2.1. Per a ser admès als processos d'adaptació objecte d'aquesta convocatòria els aspirants hauran de reunir les condicions següents:  
a) Ser personal laboral fix de la Universitat d'Alacant de les categories descrites en l'annex II d'aquesta convocatòria o tenir la condició de personal laboral fix d'altres organismes públics i estar prestant serveis en la Universitat d'Alacant en les categories descrites en l'annex II.  
b) Trobar-se en una de les següents situacions administratives:   
1) En servei actiu o qualsevol tipus d'excedència de les previstes en el Conveni col·lectiu d'universitats públiques de la Comunitat Valenciana, sempre que l'últim lloc treball que van ocupar pertanyera al grup D laboral i en les categories esmentades en l'annex II d'aquesta convocatòria o li haguera correspost en l'actualitat d'acord amb l'article 16 del text refós de la Llei de la funció pública valenciana.  
2) Ocupar un lloc amb caràcter provisional amb motiu de cessament o reingrés des d'una situació d'excedència.  
2.2. El personal inclòs en l'àmbit d'aplicació d'aquesta convocatòria participarà en el curs selectiu establit en l'article quart de la Resolució de 18 d'abril de 1997.   
3. Presentació de sol·licituds i admissió de les persones aspirants   
3.1. Els que vulguen participar el procés d'adaptació objecte d'aquesta convocatòria, hauran de fer-ho constar a través de sol·licitud, segons el model que s'acompanya com a annex I d'aquesta resolució.  
3.2. Les instàncies estaran disponibles en la següent adreça de la pàgina web de la Universitat: http://www.ua.es/va/servicios/syf/selecfor/otras\_convocatorias/actual/index.html i en l'oficina principal del Registre General de la Universitat (edifici de Rectorat i Serveis Generals del campus de Sant Vicent), i podran presentar-se en l'oficina principal del Registre General de la Universitat o en les oficines auxiliars, situades en les secretaries de centre i en la Seu d'Alacant, o a través de les vies establides en l'article 38.4 de la Llei 30/1992, de 26 de novembre, en el termini de 20 dies hàbils comptadors des de l'endemà de la publicació d'aquesta convocatòria en el Diari Oficial de la Comunitat Valenciana. S'hi acompanyarà còpia del títol acadèmic exigible al personal que opte a l'ingrés en el grupo D.  
3.3. Una vegada acabat el termini de presentació de sol·licituds es publicarà la relació provisional d'admesos i exclosos a la realització dels processos d'adaptació, especificant-hi en aquest últim cas els motius per a fer-ho.  
La publicació es farà en el tauler d'anuncis de l'edifici de Rectorat i Serveis Generals i a través de la pàgina web de la Universitat http://www.ua.es/va/servicios/syf/selecfor/index.html.  
3.4. Una vegada publicada la relació a què fa referència el paràgraf anterior, els aspirants podran formular en el termini de 10 dies hàbils, comptadors a partir de l'endemà a la publicació de les llistes en el tauler d'anuncis de l'edifici de Rectorat i Serveis Generals, les al·legacions que estimen oportunes, com també esmenar el defecte que n'haja motivat l'exclusió.  
3.5. Una vegada transcorregut el termini anterior i esmenats els defectes i vistes les reclamacions, es dictarà resolució amb les llistes definitives d'admesos, que es farà pública pel mateix procediment que les llistes provisionals.  
3.6. El Servei de Selecció i Formació de la Universitat d'Alacant farà public el calendari de celebració del curs previst en aquesta convocatòria i el lloc de realització.   
4. Desenvolupament del procés d'adaptació  
Primera fase. Curs selectiu: De caràcter obligatori i eliminatori.   
Prenent com a base el que estableix la Resolució de 18 d'abril de 1997, la duració del curs serà de 30 hores, amb el detall que consta en l'annex III.  
Per a superar aquesta fase és requisit que els aspirants hagen assistit al 90% de les hores lectives del curs, sense perjudici del que disposa el punt dotze de la Resolució de 18 d'abril de 1997, per als casos de malaltia degudament acreditada.  
Segona fase. Proves. De caràcter obligatori i eliminatori.  
La comissió qualificadora del procés objecte d'aquesta convocatòria farà una avaluació continuada dels aspirants, i també una prova final.  
Per a superar el procés selectiu i, per tant, per a adquirir la condició de funcionari de carrera, haurà d'obtenir-se la qualificació d'apte en aquesta segona fase.  
La qualificació d'apte s'obtindrà quan s'aconseguisca una puntuació igual o superior a 5 punts.  
5. Publicitat de les llistes d'aprovats  
5.1. Una vegada finalitzat el curs selectiu, la comissió qualificadora farà públic en els taulers d'anuncis de l'edifici de Rectorat i Serveis Generals de la Universitat les relacions del personal que hi ha participat amb l'expressió de la qualificació d'apte o no apte i que constituiran les llistes d'aspirants que han superat el procés objecte d'aquesta convocatòria.  
5.2. La comissió qualificadora elevarà al rector la llista d'aspirants que han superat el procés d'adaptació per a la seua publicació definitiva.  
6. Comissió qualificadora i professorat del curs  
6.1. La comissió qualificadora del procés d'adaptació que haurà de fer l'avaluació contínua del curs selectiu, com també la qualificació de les proves finals d'aquest, es nomenarà per resolució del rector, i estarà composta pels membres següents:  
Comissió titular:  
President: el rector de la Universitat d'Alacant o persona en qui delegue.  
Dos representants de l'administració, un dels quals farà de secretari, i l'altre, de vocal.  
Dos representants de les organitzacions sindicals representatives en la Universitat d'Alacant, que faran de vocals.  
Comissió suplent:  
Amb la mateixa composició.  
6.2. A l'efecte de comunicació i de qualsevol altra incidència derivada d'aquesta convocatòria, la comissió qualificadora tindrà la seu en el Servei de Selecció i Formació de la Universitat.  
6.3. El règim jurídic de funcionament de les comissions qualificadores serà l'establit en la Llei 30/1992, de règim jurídic de les administracions públiques i del procediment administratiu comú, per al funcionament d'òrgans col·legiats, els membres dels quals hauran d'abstenir-se i que poden ser objecte de recusació per les persones interessades, quan hi concórregeun algunes de les causes previstes en els articles 28 i 29 de la llei esmentada.  
7. Recursos  
Contra aquesta convocatòria, les seues bases i tots els actes administratius que se'n deriven, els quals tanquen la via administrativa, pot interposar-se recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, l'article 22 de la Llei Orgànica 11/1983, de 25 d'agost, de reforma universitària, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
Prèviament, podrà interposar-se, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener. Tot això, sense perjudici que s'utilitze qualsevol altra via que es considere oportuna.  
Davant de les actuacions de la comissió, podrà interposar-se un recurs d'alçada previst en l'article 114 de la Llei 30/1992, de 26 de noviembre, de règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener, en el termini d'un mes comptador des de l'endemà al de les seues publicacions o notificacions.  
El recurs podrà ser interposat davant de l'òrgan que haja dictat l'acte que s'impugna o davant el rector com a òrgan competent per a resoldre'l.  
Alacant, 29 de març de 2007.- El gerent: Rafael Carrillo Paños.  
ANNEX I  
Convocatòria dels cursos d'adaptació del règim jurídic de determinat personal laboral fix de la Universitat D'alacant  
Dades del lloc que ocupa:  
Denominació:  
Destinació:  
Data d'accés a la Universitat:  
Forma d'accés a la Universitat:  
Situació laboral: Actiu  
 Excedència  
 Actiu en adscripció provisional  
 Actiu en comissió de serveis  
Dades personals  
DNI  
Primer cognom:  
Segon cognom:  
Nom:  
Data i signatura,  
ANNEX II  
Grup D  
Auxiliar de serveis  
Auxiliar de serveis bibliogràfics  
Conserge  
Oficial segona de laboratori  
ANNEX III  
Continguts que es desenvoluparan en el curs  
Mòdul 1. Legislació Bàsica: 2 hores i 30 minuts  
· Protecció de dades de caràcter personal.   
Mòdul 2. Espai Europeu d'Educació Superior: 7 hores i 30 minuts  
· Estructura dels ensenyaments universitaris, grau i postgrau, crèdits ECTS i el suplement europeu al títol.  
Mòdul 3. Qualitat en la Universitat d'Alacant: 7 hores i 30 minuts  
· Els instruments per a la qualitat de la gestió en la Universitat d'Alacant: l'avaluació de la qualitat i plans de millora. Les cartes de servei. El Pla Estratègic de Gestió de la Universitat d'Alacant.  
Mòdul 4. La Gestió Econòmica: 7 hores i 30 minuts  
· El Pressupost i la Gestió Econòmica en la Universitat d'Alacant.  
·  
 Els contractes de les administracions públiques. Control pressupostari  
Mòdul 5. Gestió Acadèmica: 5 hores  
· Accés als diferents cicles, complements de formació, convalidacions/adaptacions i crèdits de lliure elecció.